CELEX: 32010D0369
Language: lt
Date: 1276819200000
Title: 2010/369/: 2010 m. birželio 18 d. Komisijos sprendimas dėl 2010 m. Sąjungos finansinio įnašo į tam tikrų valstybių narių duomenų rinkimo, tvarkymo ir jų naudojimo žuvininkystės sektoriuje nacionalines programas (pranešta dokumentu Nr. C(2010) 3797)

2.7.2010   
            
            
               LT
            
            
               Europos Sąjungos oficialusis leidinys
            
            
               L 168/19
            
         KOMISIJOS SPRENDIMAS
   2010 m. birželio 18 d.
   dėl 2010 m. Sąjungos finansinio įnašo į tam tikrų valstybių narių duomenų rinkimo, tvarkymo ir jų naudojimo žuvininkystės sektoriuje nacionalines programas
   (pranešta dokumentu Nr. C(2010) 3797)
   (2010/369/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 24 straipsnio 1 dalį,
   kadangi:
   
               (1)
            
            
               Reglamente (EB) Nr. 861/2006 nustatytos sąlygos, pagal kurias valstybės narės gali gauti Europos Sąjungos įnašą nacionalinių duomenų rinkimo ir tvarkymo programų išlaidoms kompensuoti.
            
         
               (2)
            
            
               Tos programos turi būti parengtos remiantis 2008 m. vasario 25 d. Tarybos reglamentu (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (2) ir 2008 m. liepos 14 d. Komisijos reglamentu (EB) Nr. 665/2008, kuriuo nustatomos išsamios Tarybos reglamento (EB) Nr. 199/2008 taikymo taisyklės (3).
            
         
               (3)
            
            
               Belgija, Bulgarija, Danija, Vokietija, Estija, Airija, Graikija, Ispanija, Italija, Kipras, Latvija, Lietuva, Malta, Lenkija, Portugalija, Rumunija, Slovėnija ir Suomija pateikė 2009–2010 m. nacionalines programas, kaip nurodyta Reglamento (EB) Nr. 199/2008 4 straipsnio 4 ir 5 dalyse. Šios programos buvo patvirtintos 2009 m. vadovaujantis Reglamento (EB) Nr. 199/2008 6 straipsnio 3 dalimi.
            
         
               (4)
            
            
               Tos valstybės narės, remdamosi 2008 m. lapkričio 3 d. Komisijos reglamento (EB) Nr. 1078/2008, kuriuo nustatomos išsamios Tarybos reglamento (EB) Nr. 861/2006 įgyvendinimo taisyklės (4), 2 straipsniu, pateikė 2009–2010 m. laikotarpio metines biudžeto prognozes. Komisija įvertino valstybių narių metines biudžeto prognozes, remdamasi Reglamento (EB) Nr. 1078/2008 4 straipsniu ir atsižvelgdama į nacionalines programas, patvirtintas pagal Reglamento (EB) Nr. 199/2008 6 straipsnio 3 dalį.
            
         
               (5)
            
            
               Reglamento (EB) Nr. 1078/2008 5 straipsnyje nustatyta, kad Komisija turi patvirtinti metinę biudžeto prognozę ir priimti sprendimą dėl metinio Sąjungos finansinio įnašo į kiekvieną nacionalinę programą Reglamento (EB) Nr. 861/2006 24 straipsnyje nustatyta tvarka ir remdamasi Reglamento (EB) Nr. 1078/2008 4 straipsnyje nurodytu metinių biudžeto prognozių vertinimo rezultatu.
            
         
               (6)
            
            
               Reglamento (EB) Nr. 861/2006 24 straipsnio 3 dalies b punkte nustatyta, kad Komisijos sprendimu turi būti nustatyta finansinio įnašo norma. To Reglamento 16 straipsnyje numatyta, kad Sąjungos finansinių priemonių norma pagrindinių duomenų rinkimo srityje neturi viršyti 50 % valstybių narių išlaidų, patirtų vykdant duomenų rinkimo, tvarkymo ir naudojimo žuvininkystės sektoriuje programas. 24 straipsnio 2 dalyje nustatyta, kad pirmenybė teikiama veiksmams, kurie yra tinkamiausi siekiant pagerinti bendrajai žuvininkystės politikai būtinų duomenų rinkimą.
            
         
               (7)
            
            
               Šis sprendimas yra sprendimas dėl finansavimo, kaip apibrėžta 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 75 straipsnio 2 dalyje (5).
            
         
               (8)
            
            
               Šiame sprendime numatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede nustatomos didžiausios bendros Sąjungos finansinio įnašo sumos, kurios turi būti skirtos kiekvienai valstybei narei už duomenų rinkimą, tvarkymą ir naudojimą žuvininkystės sektoriuje 2010 m., ir Sąjungos finansinio įnašo norma.
   2 straipsnis
   Šis sprendimas skirtas valstybėms narėms.
   
      Priinta Briuselyje 2010 m. birželio 18 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 160, 2006 6 14, p. 1.
   
      (2)  OL L 60, 2008 3 5, p. 1.
   
      (3)  OL L 186, 2008 7 15, p. 3.
   
      (4)  OL L 295, 2008 11 4, p. 24.
   
      (5)  OL L 248, 2002 9 16, p. 1.
   
      PRIEDAS
      
         2009–2010 M. NACIONALINĖS PROGRAMOS
      
      
         2010 M. REIKALAVIMUS ATITINKANČIOS IŠLAIDOS IR DIDŽIAUSIAS BENDRIJOS ĮNAŠAS
      
      
                  (EUR)
               
            
                  Valstybė narė
               
               
                  Reikalavimus atitinkančios išlaidos
               
               
                  Didžiausias Bendrijos įnašas
                  (50 % norma)
               
            
                  Belgija
               
               
                  1 649 816,00
               
               
                  824 908,00
               
            
                  Bulgarija
               
               
                  404 210,00
               
               
                  202 105,00
               
            
                  Danija
               
               
                  6 001 601,00
               
               
                  3 000 800,50
               
            
                  Vokietija
               
               
                  6 470 425,00
               
               
                  3 235 212,50
               
            
                  Estija
               
               
                  618 043,00
               
               
                  309 021,50
               
            
                  Airija
               
               
                  6 954 948,00
               
               
                  3 477 474,00
               
            
                  Graikija
               
               
                  4 307 365,00
               
               
                  2 153 682,50
               
            
                  Ispanija
               
               
                  15 144 263,00
               
               
                  7 572 131,50
               
            
                  Italija
               
               
                  6 956 797,00
               
               
                  3 478 398,50
               
            
                  Kipras
               
               
                  575 033,00
               
               
                  287 516,50
               
            
                  Latvija
               
               
                  318 109,00
               
               
                  159 054,50
               
            
                  Lietuva
               
               
                  219 792,00
               
               
                  109 896,00
               
            
                  Malta
               
               
                  600 263,00
               
               
                  300 131,50
               
            
                  Lenkija
               
               
                  1 141 259,00
               
               
                  570 629,50
               
            
                  Poptugalija
               
               
                  3 476 673,00
               
               
                  1 738 336,50
               
            
                  Rumunija
               
               
                  584 788,00
               
               
                  292 394,00
               
            
                  Slovėnija
               
               
                  211 015,00
               
               
                  105 507,50
               
            
                  Suomija
               
               
                  1 595 842,00
               
               
                  797 921,00
               
            
                  IŠ VISO
               
               
                  57 230 242,00
               
               
                  28 615 121,00